Document ID: 32004R1438

NARIADENIE KOMISIE (ES) č. 1438/2004
z 11. augusta 2004
o minimálnej cene, ktorá sa platí výrobcom za sušené slivky, ako aj o čiastke finančnej podpory na výrobu sušených sliviek na obdobie hospodárskych rokov 2004/2005
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2201/96 z 28. októbra 1996 o spoločnej organizácii trhu s výrobkami zo spracovaného ovocia a zeleniny (1), najmä článok 6b odsek 3 a článok 6c odsek 7,
keďže:
(1)
Nariadenie Komisie (ES) č. 1535/2003 z 29. augusta 2003, ktorým sa ustanovujú podrobné pravidlá na uplatňovanie nariadenia Rady (ES) č. 2201/96, týkajúce sa systému pomoci pre výrobky z ovocia a zeleniny (2), stanovilo v článku 3 termíny hospodárskych rokov.
(2)
Kritériá na určenie minimálnej ceny a čiastky finančnej pomoci na výrobu sú stanovené v článkoch 6b a 6c nariadenia Rady (ES) č. 2201/96.
(3)
Výrobky, ktorých minimálna cena a finančná pomoc sa stanovili, sú uvedené v článku 3 nariadenia Komisie (ES) č. 464/1999 z 3. marca 1999, ktorým sa ustanovujú podrobné pravidlá pre uplatňovanie nariadenia Rady (ES) č. 2201/96, v rámci programov pomoci v oblasti sušených sliviek (3) a vlastnosti, ktoré tieto výrobky musia spĺňať, sú uvedené v článku 2 tohto nariadenia. Preto treba stanoviť minimálnu cenu sušených sliviek a finančnú pomoc na výrobu sušených sliviek na hospodárske roky 2004/2005.
(4)
Opatrenia v tomto nariadení sú v zhode s postojom Riadiaceho výboru pre spracované ovocie a zeleninu,
PRIJALA TOTO NARIADENIE:
Článok 1
Na obdobie hospodárskych rokov 2004/2005:
a)
minimálna cena podľa článku 3 nariadenia Rady (ES) č. 2201/96 je stanovená na 1 935,23 EUR za tonu čistej hmotnosti sušených sliviek priamo od výrobcu;
b)
pomoc na výrobu podľa článku 4 tohto nariadenia je stanovená na 923,17 EUR za tonu čistej hmotnosti sušených sliviek.
Článok 2
Toto nariadenie nadobúda účinnosť na tretí deň odo dňa uverejnenia v Úradnom vestníku Európskej únie.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 11. augusta 2004

Labels: 2
17
19
6